text: লিন্ডা বিরগিট্ট সেমব্রান্ট (জন্ম ১৫ মে ১৯৮৭) একজন সুইডিশ মহিলা ফুটবল খেলোয়াড়। তিনি ফরাসি বিভাগ ১ মহিলা লীগে মন্টপিলিয়ারের ডিফেন্ডার হিসেবে খেলে থাকেন। তিনি সুইডেন জাতীয় মহিলা ফুটবল দলের হয়ে ডিফেন্ডার হিসেবে খেলে থাকেন।
  
  ক্লাব ক্যারিয়ার
  সেমিব্রান্ট এসকে সার্ভিয়ার হয়ে ফুটবল খেলতে শুরু করেন,  এরপর তিনি বালিং আইএফ-এর যুব দলের অর্ন্তভুক্ত হন। যদিও তিনিস্ ট্রাইকার হেনরিক লারসনকে তার আদর্শ ভাবেন, তথাপি সেমব্রান্ট একজন ডিফেন্ডার হয়ে উঠেন।
  
  সেমিব্র্যান্ট ২০০৬-০৭ মৌসুমে ইংল্যান্ডে লিঙ্কন লেডির (পরবর্তীতে লিঙ্কন সিটি লেডিজ নামে পরিচিত) হয়ে খেলেন। এরপর ২০০৮ সালে তিনি এআইকে চলে যান। ২০১০ সালের নভেম্বরে এআইকের অধিনায়ক হওয়ার পরে সেমব্র্যান্ট কোপারপারবার্গস / গোতেবার্গ এফসি তে চলে যান।  এক বছর পরে তিনি টেরসো এফএফ এ চলে যান।
  
  ২০১২ সালে, সেমব্রান্ট টেরসো দলের অংশ ছিল যারা ড্যামলসেনস্কান চ্যাম্পিয়নশিপ জিতেছিল, কিন্তু লিগামেন্টের ইনজুরির কারণে তিনি মৌসুমের শেষের দিকের ম্যাচগুলো খেলতে পারেননি। ২০১৪ মৌসুমের সময় টেরসো আর্থিক ক্ষতির শিকার হন, লীগ থেকে নিজেদের প্রত্যাহার করে নেয় তারা এবং তাদের সকল খেলোয়াড়কে ছেড়ে দেন। সেমব্রান্ট ফরাসি ক্লাব মন্টপেলিয়ারের সাথে চুক্তিবদ্ধ হন।
  
  আন্তর্জাতিক ক্যারিয়ার
  সেমিব্র্যান্ট সুইডেনের হয়ে সব ধরনের যুব দলে প্রতিনিধিত্ব করেছিলেন। ফেব্রুয়ারি ২০০৮ এ ইংল্যান্ডের বিরুদ্ধে তিনি প্রথম সিনিয়র ক্যাপ জিতেছিলেন। ইনজুরির কারণে ২০০৯ সালের ইউরো কাপে সুইডেন দল থেকে ছিটকে পড়েন।
  ২০১১ সালে জার্মানিতে অনুষ্ঠিত বিশ্বকাপের জন্য সুইডেনের দলে সেমব্রান্টকে রাখা হয়েছিল।  ২০১২ সালের লন্ডন অলিম্পিকে জাতীয় দলে তিনি তার স্থান ধরে রাখতে সক্ষম হয়েছিলেন।
  
  তথ্যসূত্র
  
  বহিঃসংযোগ
  
   
   
   
   French football player stats  at statsfootofeminin.fr
   National team profile 2008 at SvFF
   Profile  at Montpellier HSC
   Profile at Goteborg
   
  
  বিষয়শ্রেণী:১৯৮৭-এ জন্ম
  বিষয়শ্রেণী:সুইডিশ নারী ফুটবল খেলোয়াড়
  বিষয়শ্রেণী:জীবিত ব্যক্তি
  বিষয়শ্রেণী:সুইডেন মহিলা আন্তর্জাতিক ফুটবলার
  বিষয়শ্রেণী:ফুটবল ডিফেন্ডার
  বিষয়শ্রেণী:ইয়ুভেন্তুস ফুটবল ক্লাবের (নারী) খেলোয়াড়
  বিষয়শ্রেণী:মোঁপালিয়ে এরো স্পোর্ট ক্লাবের (নারী) খেলোয়াড়
  বিষয়শ্রেণী:ফুটবলে অলিম্পিক পদক বিজয়ী
title: লিন্ডা সেমব্রান্ট